Liudas Truska

Liudas Juozas Truska (g. 1937 m. balandžio 6 d. Petroškuose, Lazdijų rajonas) – Lietuvos istorikas, humanitarinių mokslų habilituotas daktaras.

Biografija 
1959 m. baigė Vilniaus universiteto Istorijos-filologijos fakultetą. 1959–1966 m. LSSR MA Istorijos instituto jaunesnysis mokslinis bendrabarbis. 1966 m. istorijos mokslų kandidatas, disertacija „Visuomenės klasinės sudėties pakitimas Lietuvoje socializmo statybos laikotarpiu (1940–1953)“.  1967–1988 m. VU ekonominės istorijos ir geografijos katedros docentas. 1988–1996 m. VPU Lietuvos istorijos katedros docentas. 1997–2002 m. Vytauto Didžiojo universiteto istorijos katedros, nuo 2003 m. VPU Lietuvos istorijos katedros profesorius.

1994–2001 m. Lietuvos gyventojų genocido ir rezistencijos tyrimų centro vyr. specialistas. Tarptautinės komisijos nacių ir sovietinio okupacinių režimų nusikaltimams Lietuvoje tirti vykdantysis pirmininkas.

Mokslinė veikla 
Mokslinių interesų kryptys: Naujausiųjų laikų politinė Lietuvos istorija; Lietuvos tautinių mažumų istorija. Dėstomi dalykai: XX a. Lietuvos istorija; Sąjūdžio istorija; Lietuvos lokalinė visuomenė: bendruomenių istorija.

Bibliografija 
 Lietuvos Didžiosios Kunigaikštystės gyventojų surašymas 1790 m. / Rimantas Jasas, Liudas Truska. – Vilnius, 1972. – 96 p.
 Lietuvos nežemdirbinės buržuazijos skaičius, tautinė sudėtis ir išsimokslinimas prieš I pasaulinį karą. – Vilnius, 1975. – 13 p.: lent.
 Bažnytinė žemėvalda Lietuvoje feodalizmo epochoje (XVIII a. 2-oje – XIX a. 1-oje pusėje). – Vilnius, 1988. – 94 p.: lent.
 Lietuva Stalino ir Hitlerio sandėrio verpetuose: 1939–1940 m. rugpjūčio 3 d. politinių įvykių kronika / Liudas Truska, Vytautas Kancevičius. – Vilnius: Mintis, 1990. – 254 p. – ISBN 5-417-02878-9
 Lietuvos Respublikos prezidentai: Antanas Smetona, Aleksandras Stulginskis, Kazys Grinius, Algirdas Mykolas Brazauskas / Liudas Truska, Algimantas Liekis, Gediminas Ilgūnas, Rimgaudas Geleževičius. – Vilnius: Valstybinis leidybos centras, 1995. – 510 p.: portr. – ISBN 9986-09-055-5
 Lietuva 1938–1953 metais. – Kaunas: Šviesa, 1995. – 212 p.: diagr. – ISBN 5-430-01907-0
 Antanas Smetona ir jo laikai. – Vilnius: Valstybinis leidybos centras, 1996. – 411 p. – ISBN 9986-09-105-5
 Sovietinis saugumas Lietuvoje 1940–1953 metais: MVD-MGB organizacinė struktūra, personalas ir veikla / Liudas Truska, Arvydas Anušauskas, Inga Petravičiūtė. – Vilnius: LGGRTC, 1999. – 415 p.: portr. – ISBN 9986-757-32-0
 Holokausto prielaidos: antisemitizmas Lietuvoje: XIX a. antroji pusė – 1941 m. birželis / Liudas Truska, Vygantas Vareikis. – Vilnius: Margi raštai, 2004. – 332 p. – ISBN 9986-09-280-9
 Lietuviai ir žydai nuo XIX a. pabaigos iki 1941 m. birželio: antisemitizmo Lietuvoje raida. – Vilnius: Vilniaus pedagoginio universiteto leidykla, 2005. – 321 p. – ISBN 9955-20-040-5
 Lietuva, 1940–1990: okupuotos Lietuvos istorija / Arvydas Anušauskas, Juozas Banionis, Česlovas Bauža, Valentinas Brandišauskas, Arūnas Bubnys, Algirdas Jakubčionis, Laurynas Jonušauskas, Dalia Kuodytė, Nijolė Maslauskienė, Petras Stankeras, Juozas Starkauskas, Arūnas Streikus, Vytautas Tininis, Liudas Truska. – Vilnius: Lietuvos gyventojų genocido ir rezistencijos tyrimo centras, 2005. – 710 p.: iliustr. – ISBN 9986-757-65-7
 1991 metų Sausio 13-oji Lietuvoje naujausiųjų mokslinių tyrimų kontekste: mokslinių straipsnių rinkinys / Liudas Truska, Aivas Ragauskas. – Vilnius: Vilniaus pedagoginio universiteto leidykla, 2006. – 300 p. – ISBN 9955-20-139-8
 Sąjūdis Lietuvos periferijoje (1988–1993 m.): straipsnių rinkinys / Mindaugas Tamošaitis, Liudas Truska. – Vilnius: Vilniaus pedagoginio universiteto leidykla, 2009. – 335 p.: lent. – ISBN 978-9955-20-441-1
 Lietuvos Seimo istorija: XX–XXI a. pradžia / Danutė Blažytė-Baužienė, Mindaugas Tamošaitis, Liudas Truska. – Vilnius: „Baltų lankų“ leidyba, 2009. – 559 p.: iliustr. – ISBN 978-9955-23-322-0
 Tautinis atgimimas ir istorija: straipsnių rinkinys. – Vilnius: Edukologija, 2012. – 559 p.: iliustr. – ISBN 978-9955-20-755-9

Įvertinimas 
 1992 m. Sausio 13-osios atminimo medalis

Šaltiniai

Nuorodos 
 Kas tas Liudas Truska? 2003-01-29
 Pamąstymai po laidos „Amžininkai“, 2007-03-09

Lietuvos istorikai
Lietuvos dėstytojai